Diari Oficial de la Generalitat Valenciana


Sumari del DOGV 8010, del 29-03-2017 (2017/2278)

Informació pública de la modificació número 14 del Pla general.
---------------------------------------------------------------

### Dades del document

Número de DOGV
:   8010

Data del DOGV
:   29-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2278


Data del document
:   14-03-2017

Organisme emissor
:   Ajuntament de Silla

Tipus de document
:   Anunci

Descriptors 

:   * Silla
    * administració local
    * pla d'urbanisme

Informació pública de la modificació número 14 del Pla general. [2017/2278]  
El Ple de l'Ajuntament de Silla, en la sessió extraordinària de 3 de març de 2017, va tractar, entre altres, l'acord sobre la versió final del document de la modificació número 14 del Pla general de Silla en relació amb la informació pública i audiència a les persones interessades, el qual es transcriu a continuació:  
  
«2.2. Versió final del document de la modificació número 14 del Pla general d'ordenació urbana de Silla (PGOU): sotmetre a informació pública i audiència als interessats.  
  
Antecedents  
1. Per Acord del Ple de data 23 de febrer de 2016 l'Ajuntament de Silla acordà el que s'indica seguidament:  
  
«Primer. Aprovar, en relació amb la proposta esborrany de modificació puntual número 14 del Pla general i el document inicial estratègic, els punts següents:  
1.1. Incoar procediment tendent a modificar puntualment el Pla general de Silla, sota la referència modificació puntual número 14 del Pla general, amb els objectius següents:  
a) Tramitar la fitxa de protecció del jaciment arqueològic de la Font del Gat.  
b) Tramitar la fitxa de protecció del Panteó de la Catarra.  
c) Desqualificar la unitat d'execució UE 1.2.  
d) Restituir la qualificació d'ús terciari recreatiu a l'antic cine King.  
  
1.2. Aprovar la proposta esborrany de modificació puntual número 14 del PGOU i el document inicial estratègic, elaborat pels tècnics municipals, integrat per documentació escrita i plànols, que formarà part inseparable del present acord.  
1.3. Sol·licitar l'inici d'avaluació ambiental i territorial a l'òrgan ambiental territorial, és a dir, a la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient.  
Segon. Traslladar aquest acord a la Direcció General d'Avaluació Ambiental i Territorial als efectes oportuns.»  
2. Per registre d'entrada 3186/2016, de data 4 de maig, la Direcció General de Medi Natural i d'Avaluació Ambiental comunica a l'Ajuntament de Silla que s'ha obert expedient d'avaluació ambiental amb la referència expedient número 30-2016-EAE.  
3. Per registre d'entrada 3697/2016, de data 20 de maig, la Direcció Territorial d'Educació, Investigació, Cultura i Esport comunica a l'Ajuntament l'informe emés.  
4. En data 30 de maig de 2016 la Direcció Territorial de València emet el corresponent informe tècnic.  
5. En data 5 de setembre de 2016 la Direcció General d'Ordenació del Territori, Urbanisme i Paisatge emet el corresponent informe.  
  
6. Per registre d'entrada 7744/2016, de data 10 d'octubre, Direcció General de Medi Natural i d'Avaluació Ambiental, comunica l'acord adoptat per la Comissió d'Avaluació Ambiental en sessió celebrada el 29 de setembre de 2016, relatiu a l'emissió de l'informe ambiental i territorial estratègic de la modificació puntual número 14 del PGOU de Silla. Es resol emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 14, per no tindre efectes significatius sobre el medi ambient.  
7. En data 25 de novembre de 2016 es va publicar en el Diari Oficial de la Generalitat Valenciana número 7925 la Resolució d'11 d'octubre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents a l'expedient 30/16-EAE Silla.   
  
8. Per Acord del Ple de data 29 de novembre de 2016 es va acordar declarar interromputs els terminis previstos en l'article 104 de la LOTUP per a la tramitació i inici d'expedient de preu just per ministeri de la llei sol·licitada pels copropietaris de la finca inscrita en el Registre de la Propietat de Picassent número 2 amb número 15365, com a conseqüència de l'aprovació per aquest ajuntament d'un procediment tendent a modificar puntualment el Pla general de Silla.  
  
9. Pel Decret 48/2017, de 17 de gener, l'Ajuntament de Silla contracta el servei de redacció d'un informe sobre viabilitat econòmica i una memòria econòmica sobre la modificació puntual número 14, a la Universitat Politècnica.  
10. Els serveis tècnics municipals han elaborat la versió final del document de la modificació número 14 del PGOU en febrer de 2017.  
  
11. La tècnica d'administració general (TAG) d'Urbanisme hi ha emés informe en data 15 de febrer de 2017.  
  
Fonaments  
1. Resulta aplicable la normativa següent:  
Llei 7/1985, de bases del règim local (LBRL).  
Llei 8/2010, de la Generalitat, de règim local de la CV (LRLCV).  
Llei 39/2015, del procediment administratiu comú de les administracions públiques (LPACAP).  
Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
2. Resulten d'especial rellevància, pel que fa a l'objecte d'aquest assumpte, els preceptes següents:  
L'article 57 de la LOTUP, que preveu la tramitació dels plans que no estiguen subjectes al procediment ordinari d'avaluació ambiental i territorial estratègica.  
3. S'estima convenient continuar amb la tramitació del procediment previst en la LOTUP, en el seu article 57, i consegüentment, sotmetre a informació pública i audiència als interessats la versió final del document de la modificació número 14 del PGOU de Silla, i impulsar la resta de tràmits previstos en la legislació aplicable.  
4. Correspon resoldre al Ple de l'Ajuntament.  
El Ple de l'Ajuntament, per majoria, amb setze vots a favor (5 PSOE, 2 Compromís, 1 SED, 1 EUPV, 5 PP, 1 C's, 1 Els Verds), i una abstenció (1 W-7052), acorda:  
  
Primer. Sotmetre a informació pública i audiència als interessats la versió final del document de la modificació número 14 del PGOU de Silla, pel termini de 45 dies, i consegüentment, publicar els corresponents anuncis d'informació en el Diari Oficial de la Generalitat Valenciana, en el tauler d'edictes de l'Ajuntament i en un diari no oficial d'àmplia difusió en el municipi, així com s'haurà d'inserir aquest anunci en la pàgina web municipal, juntament amb la documentació de la versió final del document de la modificació.  
  
Segon. Consultar les administracions públiques afectades i sol·licitar els informes de caràcter sectorial preceptius de conformitat amb la normativa aplicable, així com requerir informe a les empreses subministradores de serveis públics.  
2.1. Sol·licitar a la Conselleria, mitjançant la direcció general corresponent, que exercisca les funcions de coordinació necessària en relació amb l'obtenció dels informes corresponents a les consultes que es realitzen als òrgans de la Generalitat en aquesta fase del procediment.  
  
Tercer. Si, com a conseqüència d'informes i al·legacions, es pretén introduir canvis substancials en la proposta de pla, abans d'adoptar-los es comunicaran als interessats i, mitjançant una resolució de l'alcalde, se sotmetran a informació pública pel termini de 20 dies, acompanyats dels informes i al·legacions que sustenten la modificació proposada. La publicació i notificació als interessats es faran conforme a l'article 53 de la LOTUP. Durant aquest període s'admetran, per al seu examen i consideració, noves al·legacions referides als canvis proposats; podran inadmetre's les que reiteren arguments i redunden en aspectes prèviament informats. En cas d'introducció de canvis substancials en la proposta de versió final del document serà necessari requerir de l'òrgan ambiental i territorial un informe que determine si les modificacions que es pretén introduir no tindran efectes significatius sobre el medi ambient i el territori o si requerixen la tramitació del procediment ordinari d'avaluació ambiental i territorial estratègica, per ser previsible que es produïsquen efectes significatius sobre el medi ambient i el territori.  
Quart. Mantenir interromputs els terminis previstos en l'article 104.4 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), acordat pel Ple de data 29 de novembre de 2016, en relació amb la petició d'expropiació demanada i sol·licitud d'inici d'expedient de preu just formulada pels copropietaris de la finca inscrita en el Registre de la Propietat de Picassent número 2 amb número 15906.  
  
  
Cinqué. Una vegada concloses les anteriors actuacions remetre a la conselleria competent en matèria d'urbanisme la versió final del document de la modificació número 14 per a la seua aprovació definitiva, com a òrgan substantiu competent.  
  
Sisé. Traslladar el present acord als interessats.»  
  
I perquè conste, signe aquest certificat davant de l'alcalde, Vicente Zaragozá Alberola, tot fent l'excepció que arreplega l'article 206 del Reglament d'organització, funcionament i règim local aprovat pel Reial decret 2568/1986.  
Contra aquest acte, que és de tràmit, no es pot interposar cap recurs; això sense perjudici que pugueu plantejar el que estimeu convenient.  
  
La qual cosa us trasllade perquè en prengueu coneixement i tinga els efectes oportuns.  
  
Silla, 14 de març de 2017.- L'alcalde: Vicente Zaragozá Alberola.